היסטוריה של האימפריה

## ההיסטוריה של האימפריה

מאמר זה מפרט על **התקופות השונות ביקום**. כל הכתוב מטה הוא מנקודת המבט הקיימת בכלא החשכה , כאן ועכשיו.

הערה חשובה: **המידע עצמו אינו ידוע לתושבי סאב לומינוס ורוב העולמות אליהם ניתן להגיע מטעם האימפריה. גילוי מידע זה לגורם שאינו מורשה (פחות או יותר כולם בסאב לומינוס ובעולמות שאינם מודעים לאימפריה) יוביל לניטרול הידע ונושאיו.**

## האלקוויד והחיפוש אחר התבונה

לא רבות ידוע על תקופה קדומה זו שהתקיימה לפני מליארדי שנים. ידוע שהאלקוויד היו גזע מבוסס מכונות. היו להם אויבים שבהם הם נלחמו. ידוע גם שהאלקוויד החליטו לייצר גזעים חדשים. היו מספר דורות שונים של יצירת גזעים. כמו כן, עם הזמן, גזעים שהתפתחו ניסו את ידם בפיתוח גזעים בעצמם. כך לדוגמא הגזע הטייאנטי יצר את הגזע האנושי.

הסיבות ליצירה של כל אותם גזעים מוקדמים אינה ברורה. אחת מהתיאוריות המקובלות הן שהאלקוויד חיפשו לייצר תבונות מסוגים שונים במעין אבולוציה שהם שולטים ומקדמים את עצמם ממצב מכונה למצב ביולוגי.

## הקמת האימפריה עד תחילת הבידוד של ים כלא ארץ

האימפריה הטייאנטית או בשמה המלא - האימפריה הקורלאק-טייאנטית נוצרה ממיזוג של הממלכה הטיינטית והממלכה הקורלקית. מיזוג זה ראשיתו במלחמה שקורלאקים התחילו אי שם לפני מאות מיליוני שנים, נזקי המלחמה היו עצומים, והקורלקים גם נכנעו בסוף המלחמה והתחברו לאימפריה המשותפת הנוכחית.

לפני כמיליון שנה, המלחמה הסתיימה ונוצרה האימפריה המשותפת - הטייאנטית-קורלקית.

תקופה ארוכה של תיקון הנזקים (שעדיין בעיצומה) הקימה את אסופת הממלכות הטיינטי-קורלקי הנוכחי - אימפריה אשר שולטת בצביר הגלקסיות המקומי וזאת מזה תקופה של מיליוני שנה.

אזור ים האיזמרגד - אזור כלא החשכה נשלט במידה נמוכה יחסית על ידי האימפריה לאור הקשיים הטבעיים בשליטה באזורים אלו: הן הצורך להיות עמיד לחשכה והן לאור המלחמות הקיצוניות שהתרחשו באזור זה הנובעות מהאינטרקציה של האור והחשכה. לפני כ 200,000 שנה האימפריה מזערה את שליטתה באזור כדור הארץ ובטווח של כ 100 שנות אור מים האיזמרגד.

קורותיו של כלא ארץ מתחילים לפני כשבע מיליון שנה, בזמן שהאמפריה הטייאנטית נלחמת בזו הקורלקית. כחלק מהמגננה הטיאנטית בונים את הגזע האנושי ובעזרתו מצליחים להזיז את החשכה אל תוך העולמות הקורלאקיים ולהרוס אותם על כל יושביהם, דבר שהוביל עם הזמן לכניעת הקורלאקים והצטרפותם לאימפריה כפי שאנו מכירים בימינו. במקור פיתחו כ 20 עולמות שונים המכילים גרסאות שונות של הגזע האנושי. אי שם,

בעקבות ההצלחה האמפריה החלה להרבות מינים שונים שיעמדו בחשכה אולם כאשר היא גילתה שניתן לרכז את החשכה האימפריה העדיפה לרכז אותה לאזורים קטנים (יחסית לגלקסיה). לפני כ 700000 שנה החשכה הייתה מרוכזת מספיק באזור כדור הארץ והאזור של ים האיזמרגד עבר להגדרה של "כלא חשכה".

כלא החשכה מכיל בימינו חשכה מרוכזת עד למאד, החשכה המרוכזת הזו התגלתה ככזו המאפשר לריבוא אורות להתקיים במקביל. ריבוא אורות אלו הם אלו שגרמו למלחמות קיצוניות ולהרס העולמות השונים. אלו הם האפוקליפסות השונות.

בתחילתו, כלא ארץ, היה חלק תקין מהאימפריה אולם לפני כ 110,000 שנה אזור כלא ארץ עבר למצב מיוחד ביחס לשאר האימפריה לאור פגיעה חוזרת ונשנית בו עצמו מהאורות וזליגה של מאבקי אור אל תוך המערכות שמש מסביב לים האיזמרגד. בים האיזמרגד (וכלאי חשכה אחרים) התברר כי מאמינים באור יכולים להיות כה קיצוניים עד שהם ילחמו במאמינים אחרים עד מוות. התמהיל הקיצוני של אורות בכלא החשכה הקצין ככל שעבר הזמן. אי ההסכמות בין המאמינים באורות השונים הקצינו והמאבקים גדול עד שהתפרצו באפוקליפסות השונות. מאבקים בין מאמינים החל להופיע בכמויות גדולות יחסית כבר לפני כ 300,000 שנה, אך רק לפני כ 120000 שנה המאבקים סחפו וקידשו (שרפו - שריפת אור) עולמות שלמים.

כמובן, לפעולות מהסוג הזה יש נטיה להתפשט. עולמות מחוץ לים האיזמרגד החלו להיפגע ולהשרף. הדבר הוביל להתרחקות של האימפריה מהקורה בים האיזמרגד על מנת שהבעיות לא יחלחלו לשאר האמפריה. על כן, לפני כ 110,000 שנה, האימפריה החליטה לבודד את ים כלא ארץ משאר הגלקסיה ובתהליך שלקח כ 20,000 שנה היא הפכה החלטה זו למעשית ואכן, לפני כ 90,000 שנה ים כלא ארץ נהפך לאמפריה חללית המוגבלת לשטח הים בלבד.

הניתוק התממש באמצעות חסימת מוחלטת של הגורמים בים כלא ארץ אל אימפריית דלתות - הגורם שאיפשר מעבר מהיר דרך חור תולעת בתוך הגלקסיה ובין הגלקסיות. באזורים חשובים בהם ניתן לנוע במהירות על אורית הציבו שמירה וחלליות השומרות על הגבול. הדבר הוריד משמעותית את המעבר של מאמינים ובהתאמה את האפוקליפסות ושריפת העולמות.

## תקופת האימפריות האנושיות

התקופה מתחילה לפני כ 110000 שנה ועד היום. בתחילתה היה רוב כמעט מוחלט למין האנושי בים האיזמרגד, אולם עם מעבר הזמן עוד ועוד בני אדם נשרפו מצד אחד ועוד ועוד גזעים תבוניים גודלו לעמוד בחשכה ונשלחו אל תוך ים האיזמרגד. לקראת סופה של התקופה רק כמחצית מכלל התבוניים בים היו בני אדם.

בתקופה זו עולה מגוון רחב של אמפריות מסוגים מגוונים ושונים עד כמה שידו של היצור התבוני מסוגלת ליצור כאשר כל האורות ביקום קיימים - מדמוקרטי ועד דיקטטורי, מטכנולוגית גרעין ועד גרוויטציונית. ככל שהזמן התקדם, השפעתם של תבונות האור גברה והם לקחו חלק פעיל יותר ויותר באמפריות ובגזעים החיים. בתקופה זו נשרפו 17% ממערכות השמש בים כלא ארץ.

לאורך התקופות, הפעילות של הפנתאונים השונים ורמת המעורבות שלהם הלכה וגדלה, תבונות ובני אור יצרו קואלציות, בגדו בתבונות אור אחרות, בנו קואליציות חדשות, והדינמיות החברתית שלהם התגלתה כתואמת לזו של היצורים החיים התבוניים.

### מלחמות חשובות

* האפוקליפסה של קמלוט
* השריפה של מו

### היסטוריה

היסטורית מקובל להגדיר שתקופה זו נפתחה כאשר כוכב המוות (מארס) הגיע לגבולות ים האיזמרגד. לקח למארס כ 7000 שנה בתוך הים לפני שהוא מגיע ומשתכן לו ככוכב הרביעי במערכת השמש.

בתקופה זו מאמינים ותבונות של אור יוצאים ומשפיעים ישירות על מה שקורה בים כלא ארץ. הם משתכנים בצורה בוטה על פני העולמות, משתלטים בקלות על האימפריות השונות, ונלחמים בניהם כאשר הם משתמשים ביצורים התבוניים ובמערכות השמש השונות ככלי משחק.

לא מעט תבונות אור הקדישו לעצמם מערכת שמש או כוכב. במלחמות על השליטה באזור, קואליציות של תבונות אלו עולות ויורדות. כמות השריפות של מקומות הגיעה לשיאים חדשים ובתקופה של כ 15000 שנה, שרפו מעל 30000 מערכות שמש אשר מהווים כ 80% מכל מערכות השמש שהיו מיושבות באזור זה.

### כדור הארץ ומערכת השמש

כדור הארץ נפגע מספר פעמים במלחמות השונות ונשרף שלוש פעמים בתקופה זו. לאחר כל פעם, הובאה פלנטה חדשה, שעליה יש את אחד מהזנים האנושיים, אל מערכת השמש והוצב שם מחדש. הפעם האחרונה הייתה זמן קצר לאחר השריפה הגדולה של קמלוט , כאשר המלחמות הגיעו לשיא, בינהם שריפה מוחלטת של כדור הארץ דאז.

### סוף התקופה

התקופה מסתיימת בשריפה הגדולה של מו, בה נשרפו רוב הטכנולוגיות המאפשרות את התנועה בחלל, וכך נשארו להם כמות זעומה של מערכות שמש ופלטנות מיושבות עם קושי רב לנוע מפלנטה לפלנטה (בעבר אפשר היה לנוע בשעות בין פלנטות צמודות, כעת הדבר יכול לקחת שבועות).

## תקופת אמפריית השמש

התקופה: 2500 לפני הספירה ועד 1492 לספירה

המאפיין את התקופה הזו היא הבידוד של מערכת השמש משאר המערכות והפלנטות המיושבות בים האיזמרגד. הידע על תנועה על אורית נעלם ואיננו מתושבי כדור הארץ (ובהתאמה גם מהפלנטות ה"מעריצות" שהעתיקו את הנעשה אליהן).

התקופה מתחילה עם השריפה של מערכת השמש האחרונה מחוץ למערכת השמש של כדור הארץ שעדיין תקשרה איתו. עדויות מעידות שמו נשרפה האחרונה חוץ ממערכת השמש.

בשלב הזה עדיין קיימים כמה כוכבים מאוכלסים במערכת השמש עצמה. דוגמאות כוללות

1. אטלנטיס

2. שאנגרי לה

3. קיטזה - Kitezh

עולמות אלו נשרפו תוך פחות מאלף שנה.

היות ומארס (כוכב המוות) שוכן במערכת השמש, נשמות מתים רבות נודדות מכל המרחב למערכת השמש וספציפית למארס.

## תקופת כדור הארץ

התקופה: 1492 - עד ימינו

תקופה זו מתחילה עם השריפה של הכוכב המאוכלס הלפני אחרון במערכת השמש הוא אטלנטיס. עם שריפה של כוכב זה, כדור הארץ נשאר בודד ויפהפה לבדו בחשכה שבין הכוכבים. ראוי לציין שיש עוד כוכבים מיושבים בים האיזמרגד ומחוצה לו, אולם יושבי כדור הארץ (וסאב לומינוס) אינם מודעים לכך.